
MULTIFUNCŢIONAL 


obila aceasta are marele avantaj 
Ide a concentra pe suprafaţa şi 
I întreaga înălţime a unui perete 
dintr-o încăpere spaţii destinate: 1. unei 
biblioteci de câteva sute de volume, reviste, 
albume; 2. aparatelor videosonore 
(televizor, radio, picup, magnetofon, 
casetofon) instalate stereofonic; colecţiilor 
de bibelouri, vase de ceramică populară, 
roci, discuri şi casete cu înregistrări 
magnetice etc. In afară de aceste evidente 


calităţi funcţionale, ce fac să rămână mult 
spaţiu liber pentru mişcare în cameră 
(evitând folosirea unor dulapuri, rafturi, 
etajere. mese...) şi favorizează 
concentrarea şi păstrarea ordonată a 
multor obiecte, mobila are un aspect estetic 
deosebit de plăcut, la care se adaugă şi o 
instalaţie electrică proprie, economică. 

Veţi stabili, desigur, singuri 
dimensiunile ansamblului, in funcţie de 
suprafaţa peretelui pe care-l veţi instala. 


Numărul, forma, mărimea şi aşezarea 
despărţiturilor interioare le puteţi alege, de 
asemenea, după necesitate şi gust, 
imaginile având (în acest caz) numai rolul 
de a vă prezenta o soluţie posibilă. 

Materialele de bază constau din: 
stinghii de lemn de brad cu grosimea de 25 
mm (pentru construcţia scheletului de 
rezistenţă); plăci aglomerate de lemn cu 
grosimea de 12 sau 18 mm (pentru pereţii 
faterali şi rafturile mai lungi de 400 mm); 
placaj gros de 5 mm sau geam gros de 6 
mm (cu marginile tăietoare şlefuite cu 
piatră ponce sau acoperite cu hârtie 
adezivă; pentru rafturile scurte şi pereţii 
despărţitori verticali care nu susţin greutăţi 
mari); şuruburi pentru lemn; 2-4 tuburi 
fluorescente de 15-20 W; 3-4 prize 



Pivniţă mică, încăpătoare 


^f^ntr-un colţ al bucătăriei sau al cămării poate fi construită o 
5 minipivniţă discretă, de formă pătrată, cu latura de 900- 
| 1 000 mm, adâncă de 1 200-1 300 mm. 

■ După extragerea solului din excavaţie, fundul cavităţii va fi 
presărat cu un strat de pietriş gros de 50 mm. Deasupra acestuia 
se va aşterne o foaie de carton bitumat. La fel vor fi căptuşiţi 
(placaţi) şi pereţii, pe toată înălţimea suprafeţei celor patru laturi. 
Apoi duşumeaua va fi acoperită cu o şapă de mortar de var- 
ciment, înaltă de circa 60 mm. Pereţii pivniţei vor fi construiţi din 
cărămidă, NU bolţari sau BCA, după care vor fi tencuiţi cu mortar 
special de var-ciment (1 kg var, 3 kg ciment, 12 kg nisip, 6 I apă). 

Pivniţa^ se lasă deschisă trei zile pentru uscare, apoi se 
vâruieşte. în var va fi turnată o soluţie de 50 g sulfat de cupru la 
2 I apă caldă, pentru a se împiedica apariţia mucegaiului sau a 
unor ciuperci. 

Mica pivniţă, astfel terminată, se acoperă cu un capac din 
scândură groasă de 50 mm, încastrat în duşumea exact la nivelul 
aceşteia. 

în interiorul pivniţei vor fi păstrate numai alimente ambalate în 
sticlă sau material plastic. Pentru a utiliza complet spaţiul 
restrâns, sticlele şi borcanele sau cutiile vor fi introduse în 
containere (lăzi cu rafturi) din scândură sau material plastic, 
plasate în poziţie verticală, una lângă alta. pe toată lăţimea 
pivniţei, care, în acest fel, este foarte încăpătoare pentru o familie. 

le veţi plasa în interiorul acestei mobile cu 
funcţionalitate complexă. Montaţi un 
singur cablu electric bifilar izolat (prevăzut 
cu un ştecher la unul din capete - ce va fi 
introdus, la nevoie, în priza din peretele 
apartamentului) de la care trageţi prize 
separate pentru fiecare lampă şi aparat. 
Nu alimentaţi mai multe aparate ointr-o 
singură priză! Difuzoarele (boxele) - 
instalate in poziţie stereofonică - vor fi 
prevăzute cu mufe, care să vă permită 
comutarea lor lesnicioasă la oricare dintre 
aparatele electronice folosite. 

Toată partea din lemn a mobilei 
terminate o veţi şlefui (mai ales la 
marginile tăiate şi la îmbinări) cu hârtie 
sticlată, apoi veţi aplica pe ea (cu 
pensula) un strat de baiţ pentru lemn, iar 
- după uscare - veţi da fie un strat de lac 
incolor (nitrolac). ce lasă aparentă 
culoarea lemnului, fie veţi vopsi 
suprafeţele interioare cu galben deschis, 
iar pe cele din faţă în albastru deschis sau 


vernil (folosind, de preferinţă vopsea 
alchidica). 

Observaţi în desen că vitrinele sunt 
deschise, dar le puteţi monta, după dorinţă, 
geamuri glisante. Dulâpioarele pentru 
discuri de orice tip (se păstrează în poziţie 
verticală, nu unul peste altul) vor fi 
capitonate cu material plastic expandat sau 
cu linoleum asortat la culoarea interiorului 
mobilei. La sfârşit, montaţi părţile din sticlă 
(rafturi şi uşi din geamuri glisante). Instalaţi 
aparatele, cărţile şi obiectele, având gnjă 
sa nu aşezaţi greutăţi prea mari pe rafturile 
mai lungi fiindcă riscaţi ca acestea să se 
curbeze. 

Fireşte, fantezia şi bunul gust al 
fiecărui constructor au aid de spus un 
cuvânt important; pot fi aduse oricâte 
modificări de amănunt acestei piese de 
mobilier moderne şi economice, in aşa fel 
încât ea să se integreze armonios în 
apartament. 


electrice; cablu electric izolat, bifilar; baiţ 
pentru lemn; vopsea alchidica sau de ulei. 

Prelucrare şi asamblare. începeţi prin 
a proiecta, măsura şi trasa cu precizie 
forma de ansamblu a mobilei, precum şi a 
tuturor părţilor ei din material lemnos. 
Orientaţi-vâ şi după desenul-detaliu (din 
stânga), care prezintă mobila văzută din 
profil. După aceea, tâiati şi montaţi rigid 
mai întâi scheletul din şipcâ de brad. 
Fixarea lui o puteţi face fie cu ajutorul 
diblurilor montate în perete (în partea de 
sus), fie folosind câteva pene de lemn 
bătute forţat cu ciocanul intre stinghii şi 
tavan. întreaga lucrare de montaj şi 
asamblare a părţilor componente din lemn 
o veţi face numai cu şuruburi, nu cu cuie. 
După acestea, lucraţi şi montaţi pe rând 
sertarele şi poliţele fixe ale rafturilor. 

O atenţie deosebită veţi da apoi 
instalaţiei electrice care alimentează 
lămpile fluorescente şi aparatele pe care 


încăpere mică, polifuncţională 

O încăpere care are suprafaţa de doar 12-14 mp poate fi amenajată 
astfel încât să fie locuită şi să adăpostească multe lucruri, aşa cum 
vedeţi în figură, unde: 

1. Pe înălţimea pereţilor de lângă uşă sunt construite dulapuri diferite 
pentru păstrat lenjerie de corp şi de pat, încălţăminte etc. 

2. De-a lungul peretelui din stânga se instalează o canapea (sau o simplă 
saltea aşezată pe un podium de lemn), iar deasupra, pe un suport metalic 
rezistent, două rafturi pentru cărţi, aparate audiovizuale, o vază cu flori, 
bibelouri... 

3. în dreptul ferestrei, un catarg de lemn (introdus forţat între duşumea şi 
tavan) sau o ţeava din material plastic va fi suportul pentru trei-cinci lămpi 
electrice, orientate diferit. 

4. Pe peretele din dreapta, tot pe un suport metalic, se instalează o ţeavâ 
din fier zincat, de-a lungul căreia vor fi înşirate umeraşe cu haine, înlocuind 
astfel voluminosul şifonier. Deasupra se montează o placă din pal sau placaj 
gros de 8 mm, pe care pot fi aşezate geamantane, cutii etc. 

5. O rrasâ mică (ascunsă când nu este folosită) va fi adăpostită la capătul 
„şifonierului” improvizat. împreună cu câteva perne groase din burete de 
material plastic (în loc de scaune), ea completează funcţionalitatea complexă 
a camerei, în care rămâne şi spaţiu pentru mişcare. 

ALARMĂ ANTIFURT 
PENTRU LOCUINŢĂ 

Fiz. Alexandru MÂRCULESCU 

Progresele realizate în ultimii ani în domeniul 
avertizoarelor (alarme auto şi de locuinţă) sunt, 
într-adevăr, spectaculoase, de la reducerea considerabilă a 
gabaritului, creşterea puterii avertizorului sonor propiiu-zis 
(prin folosirea unor circuite integrate specializate), 
diversificarea modului de avertizare, până la „modernele’’ 
sisteme de amorsare-dezamorsare prin telecomandă. Un 
singur lucru însă - din păcate şi cel mai important în cazul 
avertizoarelor de locuinţă - nu numai că nu a progresat, dar 
îndrăznesc a spune că a dat chiar înapoi, şi anume 
siguranţa operaţiunilor de amorsare-dezamorsare, 
respectiv „imunitatea” sistemului faţă de semnalele 
electrice parazite din mediul ambiant. Dacă la un 
autoturism parcat în stradă se mai trece cu vederea câte o 
alarmă „falsă" (deşi, tot mai frecvente fiind, acestea riscă 
să compromită, prin fenomenul de obişnuinţă - ca în 
povestea lui Păcală - însăşi menirea avertizării), la un 
apartament de bloc, de pildă, un astfel de incident repetat 
ar provoca protestul îndreptăţit al vecinilor, cu reacţii 
adeseori imprevizibile. 

Tocmai din aceste considerente propun constructorilor 
amatori interesaţi o variantă mai veche de alarmă antifurt, 
pe care am realizat-o în urmă cu circa zece ani, 
funcţionând de atunci continuu şi ireproşabil. Singurele 
incidente de alarmă „falsă” s-au produs din vina mea, 
respectiv prin neverificarea stării contactelor arcuite 
instalate în tocul uşii de la intrare. Astăzi se găsesc însă 
uşor microîntrerupătoare cu pârghie de acţionare, care îl 
scutesc pe constructor/utilizator de confecţionarea şi 
menţinerea în bună stare a unor contacte improvizate din 
lamele arcuite. 


comandă a tiristorului principal 
Th2. 

Astfel, într-o primă etapă am 
înlocuit circuitul de temporizare 
Thl, CI, R2, R3 din figura 1 prin 
varianta cu temporizare reglabilă 
TI, CI, P, R2, R3 din figura 2. 
Totodată, rezistenţa de 
automenţinere (R7 din figura 1) 
am înlocuit-o prin becul B, care 
asigură atât automenţinerea 
nelimitată a avertizării o dată 
declanşată, cât şi o iluminare de 
orientare în vecinătatea 
avertizorului. 

Al doilea inconvenient al 
montajului din figura 1 se referă 
la faptul că tiristorul principal 
(Th2) este menţinut blocat în 
stare de „veghe” prin conducţia 
la saturaţie a tranzistorului T, 
ceea ce presupune un consum 
nejustificat de mare în repaus. 
Drept pentru care am procedat la 
inversarea logicii de comandă T- 
Th2, aşa cum se arată în figura 3. 
Această variantă finală are un 
consum de curent neglijabil (sub 
1 mA) în starea de „veghe” şi, 
bineînţeles, păstrează avantajul 
temporizării reglabile câştigat 
anterior. în fine, de la montajul 
iniţial păstrează opţiunea de 
anulare a temporizării de pornire, 
utilă proprietarului pe timp de 
noapte, de exemplu. 

Modul de funcţionare 

La conectarea tensiunii de 
alimentare +U prin închiderea 
întrerupătorului general K2, toate 


C a punct de plecare în 
realizarea acestui aver¬ 
tizor am ales o schemă 
mai veche de dispozitiv antifurt 
(fig. 1) prezentată de revista „Le 
Haut Parleur” după „Popular 
Electronics”. Montajul ca atare 
funcţionează corect şi sigur, dar 
nu insist asupra lui deoarece nu 
mi-au plăcut din capul locului 
două dintre soluţiile pentru care a 
optat autorul, şi anume: 1) 
realizarea circuitului de 
temporizare cu ajutorul unui 
tiristor (Thl), ceea ce conduce la 
„împrâştierea” mare a intervalului 
de timp „calculat”, în funcţie de 
performanţele exemplarului de 
tiristor folosit şi 2) logica de 

celelalte întrerupătoare (II ... In, 
K1 şi K3) fiind închise, se 
instalează starea de „veghe". 
Polarizat în bază prin R1, P şi 
R2, tranzistorul TI intră 
aproape instantaneu în 
conducţie, blocându-l pe T2. Cu 

tranzistorul T2 blocat, tiristorul 
Th rămâne în continuare blocat, 
deci avertizorul sonor S oprit şi 
becul B stins. Am precizat că 
TI intră aproape instantaneu în 
(Continuare în pag. 7) 



Fig. 4 

SURSÂ DE TENSIUNE 
■12 V, + 12 V 

Ing. Mihai-George CODÂRNAI 



A limentarea minimotoarelor de 
curent continuu cu tensiune 
variabilă precum şi modificarea 
polarităţii acestei tensiuni nu sunt 
întotdeauna un lucru uşor de realizat. 

Un montaj electronic destinat să 
îndeplinească cerinţele menţionate şi 
care să livreze la ieşire o tensiune 
cuprinsă între -12 V şi +12 V, la un 
curent de 3-400 mA, este prezentat în 
figura 1. Aşa cum se va observa 
ulterior, intervalul de curent la ieşire 
poate fi modificat relativ uşor, fără 
schimbări structurale majore în 
construcţia sursei. Utilitatea şi 
aplicabilitatea acestui montaj se 
regăsesc, de exemplu, în modificarea 
lentă, fără şocuri mecanice, a turaţiei 
unui motor electric de curent continuu 
cu magneţi permanenţi al unei 
minimaşini de găurit, cu inversare de 
sens de rotire, a unui agitator cu 
motoraş (de aceeaşi speţă ca acela 
amintit anterior) pentru laboratoarele 
de chimie sau, poate mai sugestiv, în 
cazul acţionării motorului unui trenuleţ 
electric. 

Principial, sursa este compusă 
dintr-un redresor cu un filtru capacitiv, 
urmat de un stabilizator parametric 
dublu de tensiune de -5 V şi de +5 V, 
de la ieşirea căruia, prin intermediul 
unui potenţiometru liniar, este 
comandat un amplificator „operaţional 
de putere". Pentru o putere de ieşire în 
curent continuu de aproximativ 5 W, 


alimentarea generală se va face din¬ 
tr-un transformator de mică putere de 
circa 10 W, transformator care trebuie 
să aibă un secundar simetric de 2 x 12 
V şi care se va cupla cu sursa la* 
bornele Al, M, A2. 

Redresorul este alcătuit din 
puntea redresoare 3PM05, precedată 
de siguranţele fuzibile SI şi S2. La 
ieşirea din redresor, faţă de mediana 
de alimentare, filtrarea se face cu 
condensatoarele C4 şi C5, iar la 
bornele lor se obţine o tensiune dublă 
nestabilizată de ±15 V. 

Stabilizatoarele parametrice sunt 
realizate cu grupurile R1, DZ1 şi R2, 
DZ2, la ieşirile lor obţinându-se 
tensiuni fixe de -5 V şi +5 V. Acestea 
formează sursa de tensiune de 
referinţă, care dictează şi excursia 
maximă a amplificatorului comandat. 

Cu ajutorul potenţiometrului PI se 
prescrie tensiunea de jeşire a 
amplificatorului de putere. In funcţie 
de poziţia cursorului acestuia, 
tensiunea de ieşire între bornele IEŞ 
şi REF ia.valori cuprinse între -12 V şi 
+12 V. In acest mod are loc şi 
schimbarea sensului de rotire a 
motorului, o dată cu schimbarea 
polarităţii tensiunii de ieşire. 

Chiar dacă se modifică brusc 
poziţia cursorului între cele două valori 
de capăt ale tensiunii de referinţă, 
tensiunea de ieşire are o variaţie lentă 
în sensul prescris datorită grupului de 


integrare R3, (C1+C2) sau R3, 
(C1+C3). „întârzierea” este de 
aproximativ 30 de secunde, interval în 
care tensiunea de ieşire variază lent 
de la 0 V la + 12 V sau -12 V (dacă la 
intrare are loc o variaţie rapidă de la 0 
V la +5 V sau la - 5 V a tenşiunii pe 
cursorul potenţiometrului PI). In acest 
mod are .loc şi modificarea turaţiei 
motorului, ceea ce conduce la o 
utilizare mai puţin dură a acestuia şi o 
dată cu aceasta la creşterea fiabilităţii 
ansamblului. Pentru a putea obţine 
constante de timp aşa de mari, la 
valoarea dată a rezistenţei R3, sunt 
necesare condensatoare de 
capacitate relativ mare şi nepolarizate, 
aceasta datorită faptului că excursia 
tensiunii de comandă se face între 
două tensiuni opuse ca polaritate. 
Artificiul la care s-a recurs pentru a 
evita acest inconvenient este 
utilizarea a două condensatoare 
electrolitice uzuale, şuntate în „sens 
invers de încărcare" de câte o diodă, 
aşa cum sunt prezentate în schemă 
grupurile C2-Di şi C3-D2. Se obţine 
astfel un condensator a cărui valoare 
echivalentă, în aplicaţia de faţă, este 
de 100 pF. 

Amplificatorul operaţional de 
„putere" are în compunere un 
amplificator operaţional consacrat de 
tip pA741, succedat de un etaj în 
contratimp cu două tranzistoare 
complementare BD135-BD136 sau, 
pentru curenţi mai mari spre sarcină, 
una din perechile EJD235-BD236, 
BD441-BD442 etc. In ansamblu, 
configuraţia reprezintă un amplificator 
neinversor a cărui amplificare în 
tensiune referitoare la ieşirea din 
emitoarele comune ale celor două 
tranzistoare este dată de 

Au=1 +(R5+R6)/R4 

Introducerea suplimentară în 
schemă a rezistorului R6 are rolul de a 
proteja etajul compus împotriva 
scurtcircuitării accidentale, de scurtă 
sau de lungă durată, a ieşirii spre bara 
de alimentare de masă. Rezistorul 
limitează curentul de ieşire şi joacă 
rolul mai puţin uzitat în general, asela 
de fuzibil îp cazul unui scurtcircuit 
îndelungat. In cazul de faţă, curentul 
de ieşire în scurtcircuit nu depăşeşte 
1,2 A. Puterea disipată pe R6 
depăşeşte 1 W (R6 fiind de 0,5 W), 
ducând la arderea rezistorului şi astfel 
la întreruperea căii de curent spre 
ieşirea montajului. 

Aşa cum am amintit şi la început, 
intervalul curentului de ieşire se poate 
modifica cu uşurinţă, fie în sensul de 
restrângere, fie de lărgire, în funcţie de 
valoarea rezistenţei R6. Prin mărirea 
valorii acesteia intervalul se 
îngustează, iar prin micşorarea ei se 
măreşte. In cazul extinderii domeniului 
de curent este absolut necesar a se 
ţine cont de disipaţia pe tranzistoarele 
de ieşire şi de a se utiliza radiatoare 
de căldură adecvate, precum şi de 
folosirea unor tranzistoare de curent 
mai mare. 

Dacă se doreşte extinderea 
curenţilor de ieşire spre 3-4 A, este 
necesar a se folosi tranzistoare de 

ieşire de tip Darlington BD681-BD682. De asemenea, 
rezistorul R6 se va redimensiona pentru disipaţie mai mare 
de 2 W. Astfel, în desenele de cablaj (figurile 2, 3, 4) este 
prevăzut un traseu suplimentar pentru a se putea monta un 
rezistor de putere mai mare în locul rezistorului de 0,5 W. 
Toate celelalte rezistoare sunt de 0,25 W. 

în contextul puterilor mai mari cerute de la montaj, este 
evidentă şi necesitatea folosirii unui transformator de 
alimentare de putere corespunzătoare. 


AURMĂ ANTIFURT PENTRU LOCUINŢĂ 

(Urmare din pag. 5) 








conducţie, deoarece există, într-adevăr, un infim 
decalaj de timp (sutimi sau miimi de secundă) între 
închiderea lui K2 şi conducţia lui TI. Acesta ar putea 
duce - fireşte, indezirabil - la deblocarea tranzitorie a 
lui T2 şi, implicit, la declanşarea avertizării. Tocmai 
din acest motiv a fost introdus între divizorul din 
poarta tiristorului şi masă condensatorul C3 de 
valoare suficient de mare (tatonată experimental). 

Condensatorul C2 ar-e rolul de a decupla 
eventualele semnale parazite din baza tranzistorului 
T2, „captate” de firele de conexiune relativ lungi ale 
întrerupătoarelor de supraveghere II ... In. 

„ Violarea" spaţiului supravegheat se traduce prin 
deschiderea (cel puţin) unuia dintre întrerupătoarele 
II ... In sau K1, montate în căile de acces spre 
locuinţă. La deschiderea oricăruia dintre ele, T2 intră 
în conducţie (polarizat prin R3), tiristorul Th 
amorsează şi avertizarea porneşte, cu 
automenţinere nelimitată, chiar dacă ulterior 
întrerupătorul „violat” este reînchis de către... 
vizitatorul nepoftit. Blocarea avertizării se poate face 
numai prin deschiderea întrerupătorului de 
alimentare K2, pe care vom avea grijă să-l 
amplasăm cât mai „ascuns" pentru persoanele 
neavizate. 

Pentru ca proprietarul (şi persoanele avizate) să 
poată intra în locuinţă fără anclanşarea avertizării 
sonore, în circuitul de temporizare (pornire 
întârziată) a fost introdus întrerupătorul K1, care în 
starea de „veghe" trebuie să fie închis. După 
deschiderea uşii, proprietarul are la dispoziţie un 
interval scurt de timp (1-3 s) pentru a-l deschide pe 
K1, blocând astfel montajul; în caz contrar, după 
intervalul de temporizare prestabilit va fi declanşată 
avertizarea. Durata temporizării se stabileşte prin 
alegerea lui CI într-o plajă orientativă de maximum 
4-5 s şi se reglează la valoarea optimă din 
potentiometrul P. 

Pe timp de noapte (sau în alte împrejurări dorite), 
proprietarul poate anula întârzierea temporizată prin 
simpla deschidere a întrerupătorului K3. 

Montajul se alimentează de la o sursă de 
tensiune continuă de 6-9 V, foarte bine filtrată, care 
să suporte „lejer” (fără încălzire periculoasă) 
consumul de curent al avertizorului sonor S (de 
pildă, o „sirenă de poliţie" realizată cu tranzistoare 
sau cu circuite integrate, cu puterea de 2-3 W) şi al 
becului B, pentru interval de timp nelimitat. 

O posibilă variantă de realizare practică 
(amplasarea pieselor pe plăcuţa de montaj, schema 
cablajului imprimat şi cea de găurire a plăcuţei) este 
sugerată în figurile 4, 5 şi, rerspectiv, 6. 

Aplicaţii cu 

MMC4093 şi MMC4013 (III) 

Ing. Gabriel RUSU 

(Urmare din numărul trecut) 


semnificativă şi aşa mai departe, până 
la decuplarea alimentării. S-au 
prevăzut reglaje pentru durata şi tonul 
semnalului sonor, acestea putând fi 
efectuate cu ajutorul potenţiometrelor 
P2, .respectiv PI. 

In figura 7.2 se prezintă diagramele 
de timp ale semnalelor rezultate la 
ieşirile porţilor ŞI-NU şi la ieşirile 
circuitelor basculante bistabile. Dacă 


nCCBEB BCUTBII MABGABICB avem în vedere exemplul prezentat, 

DECrCB r Eli I IlU INAnOAniEn prin combinarea duratelor impulsurilor 


+ I2V 



Figura 7.1. Beeper pentru marşarler - schema electrică 


LISTA DE COMPONENTE 

- rezistoare: R1-33 kLi; PI, P2-500 kLi; 

- condensatoare: CI -0,1 pF; C2-1 pF; 

- tranzistoare: T1-BC170, BC172 etc; T2-2N3055 (BD635); 

- circuite integrate: CI1-MMC4093; CI2-MMC4013; 

- difuzor dinamic: 8L2 /minimum 3 VA. 


M ontajul a cărui schemă 
electrică e prezentată în figura 
7.1 generează două trenuri de 
impulsuri (beep-uri), urmate de o 
pauză semnificativă (a cărei durată e 
egală cu cinci impulsuri). Poate fi 
folosit ca sistem de avertizare acustică 
a mersului înapoi al automobilului, în 
scopul evitării unor eventuale 
accidente. Alimentarea se preia de la 
lămpile de marşarier sau de la 
microcontactul din cutia de viteze. 

Oscilatorul cu poarta trigger 
Schmitt G1 generează semnale cu 
frecvenţa cuprinsă în spectrul audio. 
Pentru sporirea eficienţei dispozitivului, 
semnalul e întrerupt periodic de către 
generatorul de .pauze". Acesta se 
compune dintr-un astabil de comandă 


şi un divizor de frecvenţă, timpii 
eneraţi fiind însumaţi de poarta G3. 
a ieşirea porţii G3 rezultă o pauză de 
durata ti, urmată de o pauză t2 = 5 ti, 
unde ti este perioada impulsurilor de 
tact. Operatorul G4 permite accesul 
semnalului audio la amplificatorul 
suplimentar doar atât timp cât ieşirea 
porţii G3 se află în 1 logic. Rezultă 
astfel două beep-uri urmate de o pauză 


pot rezulta şi alte arhitecturi ale 
schemei, cu rapoarte diferite sunet- 
pauzâ. 

Pentru acoperirea zgomotului 
motorului şi al mediului ambiant, nivelul 
sonor trebuie să fie destul de ridicat. în 
acest scop, amplificatorul de putere e 
compus din două tranzistoare în 
conexiune Darlington. Tranzistorul T2 
este de putere, preferabil 2N3055 sau 
alt tip capabil să suporte un curent de 
peste 1,4 A. Se poate utiliza cu succes 
un tranzistor compus din seria BD, dar 
în acest caz este necesară ataşarea 
unui radiator pentru disiparea căldurii. 
De asemenea, difuzorul va avea o 
putere de minimum 3VA şi o 
impedanţâ de 8 Li. 

în figura 7.3 este desenată o 
variantă de cablaj. Tranzistorul de 
putere nu necesită radiator de căldură; 
în mod normal, timpul de mers înapoi 
este suficient de scurt pentru ca acest 
tranzistor să nu se supraîncălzească. 

TEHNIUM - aprilie 2000 


Ieşire G1 1 

Ieşire G2 <1 


t 

1 














r 


























Ieşire Q1 ^ 

Ieşire Q2 i 















w 










Ll i 







L 













Ieşire G3 i 

ieşire G4 4 





























































— U 

ti 

«-* 



«0 

3 

<D 

TJ 

© 

© 

E 

o 

Li. 

CM 

N 

2 

3 

3 

Li. 
































































































ATELIER 



Fig. 7. 3 
Cablajul 
imprimat 
scara 1/1, 
partea placată 
şi modul de 
amplasare a 
componentelor 


_p_ 

■o fci 


R1 TI 


O O O 


i 

-cr 

ICI 

> 1 

> i 

► i 

l 4 

-ţr 

IC2 

► 1 - ^ 

> O 

! o 

[ C2 )o , 

>3 1 


> l 

> < 

► < 


O O 


LISTA DE COMPONENTE 

- rezistoare: R1 -470 kD; R2-33 k£î;P1, P2, P3-470 kQ; P4-220 k£i; 

- condensatoare: CI, C2, C3 -100 nF; C4-470 nF; 

- diode: Dl -1 N4148; 

- tranzistoare: T1-BC17, BD135; 

- circuite integrate: ICI -MMC4093; IC2-MMC4011; IC3-MMC4013; 

- difuzor: minimum 16 £ i/0,25 W sau cască telefonică. 


GREIER 

D in categoria imitatoarelor, 
a surogatelor electronice, 
face parte şi montajul 
următor, care reproduce târâitul 
greierului. 

Schema (figura 8.1) se 
compune dintr-un generator de 
audiofrecvenţă şi o parte de 
comandă care fragmentează 
semnalul sonor în două târâituri 
urmate de o pauză semnificativă. 

Generatorul de audiofrecvenţă 
are în compunerea sa trei 
multivibratoare astabile care se 
comandă reciproc şi determină 
timbrul, respectiv tonalitatea 
semnalului debitat în difuzor. 
Constantele de timp ale celor trei 
oscilatoare se pot modifica după 
dorinţă cu ajutorul potenţiometrelor 
semireglabile PI, P2 şi P3. 

Partea de comandă este 
formată dintr-un al patrulea 
oscilator şi un divizor de frecvenţă 
cu 4. Această secţiune a 
montajului determină succesiunea 
în timp a sunetelor şi a pauzelor 
dintre ele. Prin modificarea poziţiei 
cursorului potenţiometrului P4 se 
acţionează asupra frecvenţei 
impulsurilor de tact, ceea ce 
determină mărirea, respectiv 
micşorarea duratei de repetiţie a 
sunetelor emise. O dată încheiată 


operaţiunea de reglare a timbrului, 
tonalităţii şi frecvenţei de repetiţie, 
semireglabilele se pot substitui cu 
rezistenţe fixe. 

Punerea în funcţiune, respectiv 
întreruperea generării semnalului 
sonor se poate face fie prin 
cuplarea/decuplarea sursei de 
alimentare, fie cu ajutorul intrării 
de comandă; greierul va „cânta” 
atât timp cât intrarea de comandă 
se află în 1 logic, cuplată la Vqq. 

Recomandăm folosirea de 
socluri adecvate pentru circuitele 
integrate utilizate în montajele 
prezentate, unul din principalele 
motive fiind acela că majoritatea 
constructorilor electronişti, 

începători sau avansaţi, folosesc 
pentru sudarea terminalelor 
componentelor ciocan de _ lipit de 
tip pistol-transformator. în jurul 
ansei acestui aparat se produc 
câmpuri magnetice suficient de 
puternice pentru a distruge 
circuitele integrate CMOS prin 
curenţii de inducţie; de asemenea, 


dacă experienţa amatorului în 
executarea lipiturilor este redusă, 
chiar dacă se utilizează un letcon 
de putere mică, circuitele integrate 
se pot distruge prin încălzirea 
excesivă a terminalelor. Deşi 
soclurile reprezintă un cost 
suplimentar, amatorul este scutit 
de „dureri de cap” apelând la 
aceste accesorii. Soclurile se vor 
monta fără integrate, acestea 
urmând a fi plantate ulterior, cu 
ocazia ultimelor retuşuri. Nu în 
ultimul rând, prin folosirea lor, 
soclurile permit verificarea rapidă a 
funcţionării unui circuit integrat, 
prin înlocuirea cu unul de acelaşi 
tip într-un montaj deja realizat. 

BIBLIOGRAFIE * * 

Pentru întregul ciclu de materiale 
(vezi nr. 2 şi 3/2000) autorul a folosit 
ca bibliografie: 

• Iulian Ardelean, Horia Giuroiu, 
Liviu-Licâ Petrescu - Circuite integrate 
CMOS. Manual de utilizare, Editura 
Tehnică, 1986 

• Data Book Microelectronica, 1989 

Figura 8.1. Schema electrică de principiu a imitatorului GREIER 

Lumea interlopă a 
INTERNETULUI 

(hacking, cracking, phreaking) 

Ing. Nicolae SFETCU 

Subiectul acesta este prea vast pentru a fi epuizat 
într-un singur articol. Dacă cititorii se vor arăta Interesaţi, 
vor avea de făcut comentarii sau vor dori să-şi lămurească 
anumite aspecte ale problemei, vom continua. 


C ând mi. s-a propus de 
către redacţie să scriu 
despre fascinanta lume a 
acţiunilor de pe Internet situate 
la limita legalităţii (sau chiar 
dincolo de ea), am fost imediat 
de acord, considerând că este 
relativ uşor: voi selecta diverse 
articole din reviste de 
specialitate şi de pe Internet, 
unele chiar din mediul 
„subiecţilor”, voi face o 
„compilare” adecvată tematicii, 
traducerea, şlefuirea - şi gata, a 
ieşit articolul! 

Ei bine, nu a fost să fie aşa. 
Articole am destule, slavă 
Domnului, m-am „documentat” 
serios în acest domeniu de-a 
lungul timpului. Dar nu se 
potrivesc unul cu altul şi toate cu 
concepţia mea (pe care o 
consider foarte obiectivă) asupra 
subiectului. Unele îi consideră 
pe hackeri criminalii Internetului, 
nişte ciumaţi de care ai face bine 
să te fereşti dacă vrei să mai 
rămâi cu vreun ban în buzunar 
sau cu calculatorul întreg; de 
partea cealaltă, hackerii care 
scriu articole se consideră nişte 
supraoameni, pentru care toţi 
ceilalţi sunţ simpli muritori 
inocenţi („lamer” sau „newbie”, 
în limbajul lor). Pe de o parte, 
primii folosesc un limbaj evaziv, 
alambicat şi voit academic, pe 
când ceilalţi abordează în mod 
voit un jargon specific, care îi fac 
de neînţeles pentru un neiniţiat, 
de multe ori păşind chiar pe 
tărâmul vulgarităţii, pentru mulţi 
aceasta nefiind decât o 
manifestare de teribilism 
specifică vârstei lor (marea lor 
majoritate sunt studenţi sau 
elevi). Una peste alta, deşi s-a 


format o opinie cvasigeneralâ că 
în prezent oricine poate fi hacker 
dacă se documentează suficient 
pe Internet, cei care chiar 
reuşesc să „hackuiască” sunt de 
fapt specialişti în calculatoare. 
Mai mari sau mai mici, dar, 
oricum, nu sunt începători, 
„newbie” - ca să folosim termenii 
lor. 

Şi mai există vreo trei 
categorii de hackeri pe Internet, 
dar care merită o tratare 
separată, cu altă ocazie: cei care 
practică marketingul pe Internet 
în scopuri pur comerciale 
(incluzând aici şi spionajul 
economic), organizaţiile din 
domeniul criminalităţii 

economice, care folosesc 
Internetul în scopuri distructive 
sau pentru a se organiza, şi 
serviciile secrete, pentru care 
orice planificare actuală care nu 
ia în considerare impactul 
Internetului este sortită eşecului 
din start. 

Dar să facem câteva 
delimitări necesare: 

Hacklngul a devenit în 
prezent sinonimul a tot ceea ce 
este mai râu pe Internet, pentru 
unii, sau, pentru alţii, al geniilor 
rele în ale informaticii. Unii includ 
în acest termen tot ceea ce este 
legat de exploatarea ilegală a 
vulnerabilităţii sistemelor infor¬ 
matice. Personal, asoci^ 
această denumire cu acţiunile de 
penetrare ilegală în anumite 
calculatoare, situri web, reţele 
informatice prin evitarea sau 
„spargerea" codurilor de acces. 

Crackeril sunt, în general, cei 
care se ocupă cu modificarea 
ilegală a aplicaţiilor software 
protejate prin folosirea unor 


limbaje de programare obişnuite, 
prin utilizarea unor mici 
programe care fac ca aplicaţia 
respectivă „să creadă" că 
utilizatorul are licenţa necesară 
(fac aici observaţia că, pe 
Internet, sunt multe situri cu aşa- 
zişi crackeri care nu fac altceva 
decât să ofere, pentru o anumită 
aplicaţie, chei de deblocare sau 
licenţă - serial number - obţinute 
de la aplicaţii legale şi care nu au 
nici o legătură cu crackingul 
efectiv). 

Phreakerli sunt o categorie 
aparte de „ilegalişti”, care, la 
prima vedere, ar părea că nu au 
nici o legătură cu lumea 
Internetului: ei accesează în 
mod ilegal reţelele telefonice, 
folosind montaje electronice 
specifice sau calculatorul, astfel 
încât centrala telefonică prin 
care au accesat reţeaua nu-i 
simte sau „crede" că au o 
convorbire locală. 

Să detaliem puţin. După 
ştiinţa mea, hackerii sunt cei mai 
orgolioşi. Folosesc ca sistem de 
operare aproape în exclusivitate 
Linux-ul şi foarte rar Windows 
NT (să nu le vorbeşti de 
Windows 95/98, câ-i 
îmbolnăveşti de supărare şi te 
vor desconsidera până la adânci 
bătrâneţii). Chiar dacă aduci 
vorba de Windows NT, nu 
pomeni de Microsoft, fiindcă 
rezultatul va fi acelaşi cu cel de 
mai sus. Aproape toţi sunt tineri 
(unii dintre ei fiind chiar 
administratori de reţele), cei mai 
buni şi mai „cuminţi" ajungând, 
după o anumită vârstă, 
specialişti în securitatea 
calculatoarelor (dacă nu ei, 
atunci cine, nu?). 

Aşa s-a ajuns ca firme de 
renume (bănci, magazine pe 
Internet etc.) să angajeze în mod 
special echipe de foşti hackeri 
(denumite „tiger teams” - echipe 
de tigri) pentru a testa şi 
evidenţia vulnerabilităţile 
propriilor sisteme de protecţie, 
care să fie ulterior îmbunătăţite 
în funcţie de rezultatele obţinute 
de aceste echipe. 

Atacă (citeşte: penetrează 
ilegal sistemele de securitate de 
acces) aproape în exclusivitate 
servere greu accesibile, 
modificându-le şi afişându-se 

apoi cu aceste accesări precum 
un vânător cu trbfeele sale. De 
remarcat frecvenţa decon¬ 
certantă cu care sunt atacate 
serverele Pentagonului (sute de 
mii de încercări pe an, dintre 
care peste 50% reuşite pentru 
diverse niveluri de acces!) şi 
„reuşitele” din ultimul timp 
asupra siturilor celei mai mari 
companii de vânzări pe Internet 
(Amazon, corn) şi guvernului 
Japoniei. La noi în ţară, eram pe 
Internet acum câteva luni când, 
într-o noapte, a început să se 
transmită pe listele de discuţii: 
„Fugiţi repede la Ministerul 
Finanţelor, până nu se trezeşte 
administratorul de sistem, să 
vedeţi ce le-am făcut!”. Apoi, 
după circa o săptămână, situl 
M.F. a fost „spart” din nou, de 
fiecare dată fără a se produce 
(aparent) pagube deosebite. 
Oricum, cred că acum 
administratorul serverului 
respectiv nu mai lucrează acolo! 

Cei care folosesc totuşi 
Windows 95/98 pentru „hackuit”, 
utilizează ca principală aplicaţie 
din Windows programul Telnet 
sau aplicaţii specifice dezvoltate 
de alţi hackeri. 

Din arsenalul lor fac parte 
atât aşa-numitele „cookies” 
(„prâjiturele”), mici programe 
dezvoltate în primul rând pentru 
aplicaţii comerciale pe Internet, 
care se instalează în calculator 
şi transmit informaţii 
expeditorului, cât şi aşa-numiţii 
„cai troieni” („trojan horses”), 
programe care se instalează în 
calculator fără ştiinţa 
utilizatorului şi prin care 
expeditorul poate folosi 
calculatorul „victimei” ca pe 
propriul lui calculator. Este 
binecunoscută în acest sens 
aplicaţia „Back Oriffice”, 
realizată de un grup de hackeri 
autointitulat „The Cult of the 
Dead Cow”, care exploatează 
vulnerabilităţile din Microsoft 
Office. 

De altfel, hackingul este o 
practică obişnuită şi în cazul 
unor companii de renume sau 
chiar guverne. Aplicaţii 
binecunoscute ca WS_FTP, 
ICQ99 şi oricare alt program 
pentru transmiterea sau 
recepţionarea informaţiilor pe 
TEHNIUM - aprilie 2000 


Internet (inclusiv - sau mai ales? 

cele ale lui Microsoft 
Corporation) se presupune că 
sunt folosite de companiile care 
le-au creat pentru acumularea 
unor baze de date privind 
informaţiile conţinute în 
calculatoarele utilizatorilor lor. 
ICQ99, de exemplu, specifică 
chiar în contractul de agreement 
care însoţeşte programul că va 
transmite spre firma-mamâ 
informaţii despre utilizator. De 
asemenea, guvernul SUA, prin 
ANSA (un serviciu de securitate 
coordonator), lucrează în 
prezent la un proiect (dacă nu I- 
a finalizat deja!) prin care şi-a 
propus să controleze şi să 
acceseze toate transmisiile de 
date şi informaţii prin Internet (şi 
prin satelit, dar ăsta este un alt 
subiect). 

După o astfel de prezentare, 
ar putea exista persoane care să 
creadă că „munca” crackerilor 
este mai puţin interesantă şi 
importantă decât cea a 
hackerilor. Greşit! Activitatea de 
hacking nu ar putea exista fără 
cracking, deşi invers se poate! 
Crackerii se folosesc de limbaje 
de programare precum Basic, 
Pascal sau C++ pentru a aduce 
un program-ţintă la nivelul unei 
simple colecţii de instrucţiuni ale 
procesorului 80XXX şi de date 
specifice (la nivelul limbajului de 
asamblare). La acest nivel se 
poate obţine controlul total 
asupra sistemului şi tot la acest 
nivel acţionează debuggerul. 

Debuggerul şi editorul sunt 
uneltele principale ale 
crackerului. Cu ele crackerul 
poate rula un program 
instrucţiune cu instrucţiune, 
pentru a vedea ce face acesta în 
timp real, reasamblează 
instrucţiunile, editează conţinutul 
locaţiilor de memorie, 
manipulează registrele CPU şi 
observă efectele modificărilor 
făcute de ei asupra programului 
iniţial. în acest mod este 
modificat programul iniţial să 
accepte comenzi altfel 
considerate ilegale sau este 
, „spart” programul respectiv 
astfel încât să creadă că 
utilizatorul deţine licenţa 
respectivă. 

Şi iată că aici intervine 


problema copyright-ului, cea mai 
gravă problemă actuală din 
punctul de vedere al 
realizatorilor de software, care 
văd că munca, banii şi timpul 
alocat de ei pentru elaborarea 
unui anumit program se duc pe 
apa sâmbetei atunci când apare 
un cracker „isteţ” care le sparge 
toate nivelurile de protecţie şi 
„aruncă pe piaţă” aplicaţia lor, 
pe Internet sau CD pirat. Pentru 
companiile de software mari, 
aceste pierderi sunt recuperate 
din câştigurile obţinute de la cei 
care cumpără licenţa, chiar 
dacă, la nivel mondial, aceştia 
reprezintă sub 50% din numărul 
total al utilizatorilor. Grave şi 
descurajante sunt aceste practici 
pentru firmele mici sau 
persoanele individuale, care, 
fiind devalidate de rezultatul 
muncii lor înainte de a se pune 
cum trebuie pe picioare, renunţă 
în unele cazuri la această muncă 
de pionierat. 

Dar, deşi consider sincer că 
această practică nu este nici 
morală, nici legală, vă pun şi 
dvs. întrebarea pe care mi-a 
pus-o nu de mult un cunoscut şi 
la care nu am ştiut cum să 
răspund: în prezent România 
este una din cele mai înapoiate 
ţări din Europa (probabil că doar 
Albania este mai în urmă) în 
domeniul utilizării 

calculatoarelor, deşi are una din 
cele mai înalte rate ale pirateriei 
software-ului din lume (peste 
90%). Cum ar fi arătat România 
dacă toţi utilizatorii ar fi respectat 
cu stricteţe copyright-ul, utilizând 
numai produse licenţiate? A nu 
se uita că inclusiv Turbo Pascal, 
Fox Pro sau MSDOS, atât de 
mult folosite în şcolile noastre, 
necesită licenţă. Şi cu cât sunt 
mai puţini utilizatori, cu atât ar fi 
din ce în ce mai puţini 
cumpărători, ceea ce ar fi, în 
final, un dezavantaj pentru 
producătorii de software (decât 
100 de cetăţeni oneşti şi un 
singur cumpărător, mai bine 80 
de utilizatori, dintre care 10 
cumpărători). Repet, nu sunt de 
acord cu teoria acestuia, dar 
personal nu am ştiut cum să-l 
contrazic. 

(Continuare în numărul viitor) 


11 


) 








TEHNIUM - aprilie 2000 


- 


B AMPLIFICATOR STEREO AS 15201 



Schema de principiu 


SERVICE 











































































































































TEHNIUM - aprilie 2000 






T ÎO i.Tîoj e - U- ^ - - 

O^CI. 6 O HI cg,g 0 ° °{3 

‘ o-RS7to o£“i> 


«?/ \M 
4 ţ O 

&, .jtt'sşbiS 



«lKî ‘<3 *0 

5 R> 5 & C , c . C OKU* 


o-QQ-c 


KU 6 » RIM RV 5 & 

C H I O O L 1 0 Q { * K j 
*° o»o< u RH9 Rv2 0 L - - J R<2i D»05_ 

o-Eho ATIOSOCZZP ocno oC=3o cHŢ>o 

SrfSW^T c 0 c (â^£T 

oQO“° <HE3^ [cn5 1 j ogi_30 c 

^L. 


oCZZ3o o f > o 
««*4 R' b*7 

JL ? 



fW^if 


Amplasare piese 


! 1 


□ 


ATOR STEREO AS 15201 


SERVICE 












































































































































































































































AUDIO 


Proiectarea 

INCINTELOR ACUSTICE (III) 

Ing. Aurelian MATEESCU 

(Urmare din numărul trecut) 

Incinte închise 

» 

Definiţie. Incinta închisă reprezintă rezolvarea cea mai 
simplă privind separarea celor două unde acustice emise 
de membrana difuzorului/ fezdk/kr'e constând în închiderea 
etanşă a unui volum de aer în interiorul unei incinte în care 
este montat un difuzor. 

Circuitul electric şi pneumatic al acestui tip de incintă 
este analog cu un)filtru .trece - sus de ordinul 2, având 
răspunsul controlat de rezonanta şi de amortizarea 
asociată. Constructiv se întâlnesc două variante de incinte 
închise: 

- panou infinit fthe Infinite bafflş), denumire ce provine de 
la modul de comportare a panoului acustic infinit. Volumul 
acestui tip de incintă este suficient de mare, astfel ca 
rezistenta pneumatică a aerului (dompliance) din incintă să 
fie măi mar# decât rezistenţa opusă de suspensia 
difuzorului; 

- suspensie acustică (the air şuspension), caz în care 
rezistenţa opuşă de aerul din incintă este mai mică decât 
rezistenţa suspensiei difuzorului de cel puţin trei ori. 

Această combinaţie dintre o,suspensie „moale” şi o 
incintă de volum mîc a v fpst şi încă este des utilizată de 
fabricanţii de incinte. Incinta închisă poate fi bine controlată 
în ceea ce priveşte caracteristica de răspuns în frecvenţă, 
ca şi răspunsul la semnale tranzitorii. Acest tip de Incintă a 
fost deosebit de popular încă de la începutul anilor '50. 
Suspensia acustică, brevetată de Harry Olson şi J. Preston 
în 1949, a condus, la cercetări şi experimentări largi, o 
contribuţie înseninată având Edgar Villchur, fondator al 
firmei Acustic Research (împreună cu Henry Klosş). Kloss 
a fondat alte două. firme de renume, KLH şi Apvent, care au 
popularizat soluţia suspensiei acustice. In anii! 1972, 
Richard Small a publicat două articole care sintetizează 
toate datele referitoare la incintele închise. qp : 


• Definiţia termenilor. In cele ce 
urmează se vor utiliza o serie de 
termeni definiţi după cum urmează: 

- f3 = frecvenţa la-care începe 

inflexiunea la capătul inferior al 
benzii de frecvenţă, 

corespunzătoare înjumâtăţirii puterii 
şi scăderii presiunii cu - 3 dB; 

- fs = frecvenţa de rezonanţă a 
difuzorului; 

- fc = frecvenţa de rezonanţă a 
sistemului format de difuzor montat 
în incinta închisă; 

- Q = raportul ^reactan- 
ţă/rezistenţă (la circuitul serie) sau 
rezistenţă/reactanţâ (la circuitul 
paralel); 


- Qts = Q total al difuzorului la fs, 
(luând în calcul toate rezistenţele 
difuzorului); 

- Qtc = Q total al sistemului 
format de difuzor + incinta închisă 
(considerând toate rezistenţele); 

- Vas = volumul de aer ce are 
aceeaşi rezistenţă acustică cu 
suspensia difuzorului; 

- Vab = volumul de aer care are 
aceeaşi rezistenţă acustică cu 
incinta; 

- Xmax = deplasarea lineară 
maximă a conului difuzorului; 

Vd = volumul maxim 
determinat prin deplasarea maximă 
a conului difuzorului Xmax; 


- Sd = suprafaţa efectivă a 
conului difuzorului; 

- Vb = volumul intern net al 
incintei; 

- a = raportul rezistenţelor 
acustice; 

- n = randamentul; 

- Cas = rezistenţa acustică a 
suspensiei difuzorului; 

- Cab = rezistenţa acustică a 
aerului din incintă. 

Un loc important în această 
lucrare îl va avea factorul Q, factor 
care descrie ce se întâmplă cu 
rezonanţa incintei: el reprezintă 
interacţiunea factorilor electrici, 
mecanici şi pneumatici, modul cum 
aceştia, în combinaţie, controlează 
rezonanţa combinaţiei difuzor + 
incintă. 

Figura 3.1. ilustrează relaţia 
între diferite valori ale coeficientului 
Q şi răspunsul în frecvenţă al 
combinaţiei difuzor + incintă. Din 
observarea acestei figuri se pot 
trage câteva concluzii. 

La capătul inferior al benzii 
audio, incinta închisă prezintă o 
pantă de tăiere relativ puţin abruptă, 
de circa 12 dB/octavâ. Comparativ 
cu o incintă bassreflex sau cu 
radiator pasiv, care prezintă o pantă 
de 24 dB/octavă, o incintă închisă 
care are aceeaşi valoare pentru f3 
va prezenta un răspuns mai bun la 
frecvenţe joase („mai mult bas”) şi o 
stabilitate mai mare în reproducerea 
semnalelor tranziente. 

Câteva valori ale coeficientului 
Q pot fi asociate cu caracteristici de 
răspuns specifice, care pot fi 
categorisite după cum urmează: 

1) Qtc = 0,5 amortizarea este 
critică, reproducerea semnalelor 
tranzitorii este perfectă; 

2) Qtc = IA/ 3 = 0,577 (răspuns 
conform funcţiei Bessel - D2) curba 
de răspuns cu aplatizare maximă; 

3) Qtc = 1/V2 = 0,707 (răspuns 
Butterworth - B2) curba de răspuns 
cu aplatizare maximă şi pantă de 
tăiere minimă; 

4) Qtc > 1/V2 > 0,707 (răspuns 
Cebaşev - eliptic - C2) putere 
preluată maximă, eficienţă maximă, 
cu degradarea răspunsului la 
semnale tranzitorii, dar în limite 
acceptabile. 

Asupra valorilor lui Q se pot face 
şi alte aprecieri, mai ales că acesta 
poate lua valori continue, fiecare 
valoare având influenţă asupra 
calităţii sunetului generat de incintă: 

- valori ale coeficientului Qtc în 
jurul valorii 1 conferă incintei căldură 
şi putere a sunetului, fapt apreciat 
de către auditoriu; 

- dacă valoarea lui Q scade în 
jurul valorii de 0,8, reproducerea 
semnalelor tranzitorii se 
îmbunătăţeşte şi sunetul emis 
conţine mai multe detalii, fiind totuşi 
mai superficial, lipsit de adâncime; 

- dacă se ajunge la valori ale lui 
Q în jur de 0,5, sunetul pare puternic 
amortizat şi „încordat. Totuşi, unii 

fabricanţi consideră valorile lui Q 
cuprinse în intervalul (0,5-0,6) ca 
fiind optime, tot aşa cum s-au 
construit difuzoare la care 
coeficientul Q are valoarea de 1,2, 
valoare considerată prea mare de 
unii specialişti. Depăşirea valorii de 
Q = 1,2 este considerată ca 
indezirabilă. 

Un studiu mai vechi asupra 
incintelor de tip suspensie acustică 
comercializate în anii '70 a arătat că 
acestea se puteau încadra aproape 
fără excepţie în două categorii: 

1) - Qtc = max 1,1 şi capătul 
benzii de frecvenţe joase situat sub 
50 Hz s-a găsit la incinte al căror 
volum era de peste 1,4 picioare 
cubice (mai mare de 40 litri). 

2) - Qtc cuprins în intervalul 1,2- 
2,0 şi capătul inferior al benzii aflat 
peste 50 Hz - incinte la care volumul 
se află sub valoarea de 56 de litri. 

Primul tip de incintă este 
caracterizat de emisia unui bas bun 
pentru audiţiile de muzică simfonică 
şi clasică, in timp ce al doilea tip 
prezintă un bas mai puternic, 
caracteristic pentru muzica pop şi 
rock. 

Vom considera tabelul 3.1. care 
ilustrează relaţia între Qtc şi vârful 
frecvenţei de răspuns situat 
deasupra caracteristicii plate de 
răspuns în frecvenţă. Frecvenţa 
menţionată, notată fgmax, este dată 
în raport cu frecvenţa de rezonanţă 
a incintei, notată fc. Tabelul mai 
cuprinde raportul dintre frecvenţa 
fxmax şi fc, adică dintre frecvenţa la 
care apare deplasarea maximă a 
conului difuzorului şi frecvenţa de 
rezonanţă a incintei. 


Alegerea difuzorului. Con¬ 
strucţia incintei. Difuzoarele pentru 
reproducerea frecvenţelor joase 
(woofere) pretabile la construcţia 
incintelor închise sunt caracterizate 
prin: 

- frecvenţa de rezonanţă în aer 
liber (fs) cu valoare mică; 

- masa membranei relativ mare; 

- bobine lungi; 

- Qts cu valori mai mari de 0,3. 

Aceste considerente implică 

utilizarea difuzoarelor cu magneţi de 
dimensiuni moderate. Se va evita 
utilizarea difuzoarelor cu magneţi 


difuzorului într-o incintă închisă, în 
timp ce o valoare în jur de 100 
indică utilizarea unei incinte de tip 
bassreflex ca propice pentru 
wooferul în cauză. O bobină lungă 
este foarte importantă în cazul . 
incintei închise, deoarece echipajul 
mobil are valori ale deplasării mâi 
mari decât la incintele bassreflex. In 
termeni practici, aceasta înseamnă 
2-4 mm pentru woofere cu diametrul 
cuprins intre 150-200 mm şi 5-8 mm 
pentru woofere cu diametrul cuprins 
intre 250-300 mm. In cazul în care 
fabricantul nu specifică valoarea lui 
X max, puteţi face o verificare cu 
ajutorul unei lămpi puternice care să 
vă permită să vedeţi bobina prin 
spiderul executat din pânză rară, 
impregnată. 

Incinta închisă trebuie să fie 
etanşă, indiferent de metoda de 
construcţie, etanşarea putându-se 
executa cu aracet gros de tâmplărie 
sau cu mastic siliconic, peste tot 
unde există pericolul neetanşeitâţii: 
la montarea difuzoarelor, a plăcii de 
borne, la îmbinări etc. O problemă 
de etanşare poate fi creată de rilele 
poroase, din pânză impregnată, sau 
de câpâcelele de praf poroase ce 
astupă centrul membranei. 
Deoarece rezolvarea acestor 
probleme creează altele, mult mai 
greu de controlat şi rezolvat, vom 
considera că fabricantul'a ştiut ce 
face şi de ce alege aceste soluţii 
constructive (câpâcelul poros 
îmbunătăţeşte răcirea echipajului 
mobil şi etanşarea lui poate 
conduce la distrugerea prematură a 
bobinei prin supraîncălzire şi 
modificări nelineare ale Q-ului 
difuzorului). Se va evita utilizarea de 
woofere cu suspensie poroasă a 
membranei. 

(Continuare în numărul viitor) 


Tabelul 3.1. 

Qtc 

Peak dB 

fgmax/fc 

fxmax/fc 

0,5 

0 

- 

0 

0,577 

0 

- 

0 

0,707 

0 

- 

0 

0,8 

0,213 

2,138 

0,468 

0,9 

0,687 

1,616 

0,619 

1,0 

1,249 

1,414 

0,707 

1,1 

1,833 

1,305 

0,766 

1.2 

2,412 

1,238 

0,808 

1,3 

2,974 

1,192 

0,839 

1,4 

3,515 

1,159 

0,863 

1,5 

4,033 

1,134 

0,882 


unde: 

PeakdB = 20 logIO 
1 

fgmax = 



V 


1 


2a‘ 


tc 


fxmax 


■f 


2a 


tc 


foarte mici, la care amortizarea 
echipajului mobil este deficitară. 
Atunci când se cunosc parametrii 
tehnici ai difuzorului, se poate aplica 
regula stabilită de Ricnard Small, 
care cere determinarea 
coeficientului EBP (efficiency ban- 
dwidth product), adică a raportului: 
EBP = frecvenţa de rezonanţă Qes 
difuzor = fs/Qes. 

O valoare a lui EBP în jur de 50 
arată ca propice utilizarea 

ATELIER MECANIC 


FERĂSTRĂU UNIVERSAL 



U nealta aceasta - confecţionată 
în întregime din metal - este 
utilizata atât în cadrul 
atelierelor mecanice cât şi în cele de 
tâmplârie. Ferăstrăul este compus 
(vedeţi în figură, desenul de sus) din 
şapte părţi principale, numerotate 
astfel: 1 = latura-suport din faţă, 
2 = rigleta (latura) principală, 3 = 
latura-suport din spate, 4 = mânerul, 
5 = şurubul pentru strângerea 
(reglarea) pânzei, 6 = piuliţa 
şurubului, 7 = pânza ferâsţrâului. 

Materiale necesare: platbandâ 
de fier (sau oţel) cu dimensiunile de 
1.5 x 20 x 190 mm pentru piesa (1); 
platbandâ de fier (sau oţel) cu 
dimensiunile de 3 x 20 x 236 mm 
pentru piesa (2); platbandâ de fier 
(sau oţel) cu dimensiunile de 1,5 x 20 
x 90 mm (două foi) pentru piesa (3); 
platbandâ de fier (sau oţel) de 1,5 x 
20 x 100 mm pentru mâner; piesa (4) 
(două bucăţi); bară de fier (sau oţel) 
pentru şurubul (5) şi piuliţa (6), 
potrivit cotelor din desenele cu 
detalii; folie rigidă din material plastic 
de 2 x 20 xl 00 mm (două bucăţi) 
pentru acoperit (placat) mânerul; 
nituri de fier. 

Prelucrare şi montare. 
Dimensionaţi, tăiaţi şi prelucraţi toate 
materialele potrivit cotelor din figuri. 



(pri..,_,___ 

diametru de 8 mm (vezi desenul- 
detaliu 1-jos). Foile piesei (3) 
(suport-spate) le nituiţi cu nituri 
groase de 3 mm. Procedaţi la fel şi 
pentru mânerul (4). Pe mâner lipiţi 
(cu prenadez) bucăţile de material 
plastic. Şurubul (5) trebuie lucrat la 
strung, împreună cu piuliţa (6), după 
desenele-detalii corespunzătoare. 

Ferăstrăul terminat nu se 
vopseşte, dar se păstrează uns 
totdeauna cu un strat subţire de ulei 
mineral sau vaselină, pentru a se 
preveni oxidarea. Pânza (7) va fi, 
după trebuinţă, fie una pentru metale 
(care serveşte şi la secţionat material 
plastic sub formă de plăci, bare, ţevi 
etc.), fie una pentru tăiat material 
lemnos. 




Ciocan 

rezistent 

entru a obţine o mai 
bună legătură, rezis¬ 
tentă fa frecvente 
solicitări mecanice, între 
partea metalică a unui ciocan 
şi mânerul (coada) lui din 
lemn, precum şi spre a 
preveni astfel posibile 
accidente, procuraţi-vâ o 
bucată de tablă de formă 
dreptunghiulară (în funcţie de 
mărimea ciocanului), groasă 
de 0,5-1 mm, şi doua şuruburi 

P entru lemn, adecvate, 
asonaţi tabla (într-o 
menghină) sub forma unui 
colier (piesa (1) din figură), aşa 
cum vedeţi în desenul de jos. 
Daţi în centrul acestuia două 
orificii având un diametru egal 
cu partea superioară a 
şuruburilor (2), apoi montaţi 
cele trei piese, prin înşurubare, 
în mânerul de lemn (3). 



Trusă de perforare 
pentru dopuri 

M ontarea anumitor instalaţii simple 
necesită folosirea unor dopuri 
perforate. Cel mai la îndemână 
procedeu de perforare a unui dop de plută 
sau material plastic constă în.strâpungerea 
lui cu un cui înroşit în flacără. Insă, pentru a 
putea practica la rece orificii la dimensiuni 
cunoscute (mai ales din cele cu diametru mai 
mare) chiar şi în dopuri de cauciuc, puteţi 
construi o trusă de cuţite speciale, cilindrice. 

Materialele necesare sunt câteva bucăţi 
de ţeavâ metalică subţire, lungi de 170-200 
mm, având fiecare alt diametru: 4, 5, 6 ... 12 
mm, şi un cui lung de 80-100 mm. 

Prelucrare şi folosire. Luaţi fiecare ţeavă 
şi ascuţiţi-o pe dinafară, cu o pilă, la ambele 
capete, în jurul gurilor. Piliţi apoi şi pereţii 
interiori ai ţevii, folosind o pilă rotundă. 
Formaţi astfel capetele tăietoare ale fiecărei 
unelte. Pentru introducerea mânerelor, 
practicaţi câte un orificiu dublu la distanţa de 

20 mm de 
fiecare 
capăt cu 
ajutorul unui 
burghiu. Aceste 
găuri vor 

străpunge ambii 

pereţi ai ţevii, fiind 
situate pe aceeaşi 
linie. Prin ele se 
introduce cuiul care 
serveşte drept mâner 
mobil pentru fiecare 
ţeavâ când este 
folosit perforatorul. 
Fiecare tub are, deci, 
avantajul de a tăia cu 
ambele capete. 

Pentru a le feri de 
oxidare, ţevile vor fi 
unse cu vaselină şi 
păstrate - una 
într-alta - într-o cutie. 

Când capetele 
tăietoare se tocesc, 
le reascuţiţi cu pila. 

Introducerea 

uşoară 

a 

unor 
şuruburi 



in 


...în locuri strâmte 
sau mai greu 
accesibile se poate 
face folosindu-se un 
truc tehnic simplu: 
şurubul se plasează la 
mijlocul unei benzi din 
carton subţire, care se 
îndoaie apoi în formă 



de V şi se foloseştş ca suport provizoriu, aşa cum se observă 
în faza I din figură. înşurubarea se face ca în faza II, după care 
banda de carton este trasă şi ruptă cu puţin înainte de ultimul 
tur al şurubelniţei. 

AUTO 


Ce trebuie să ştim 
despre 

INSPECŢIILE TEHNICE PERIODICE (III) 


Mihai STRATULAT 


A treia clasă de autovehicule cuprinde microbuzele, 
autobuzele, ..troleibuzele, automobilele utilitare, mixte, 
specializate şi speciale, precum şi autotractoarele, 
autoremorcherele, tractoarele şi remorcile a căror masă 
totală maximă autorizată depăşeşte 3,5 tone. 

Ca şi în cazul celorlalte două clase de vehicule, şi de 
această dată inspecţia începe prin compararea datelor 
înscrise în certificatul de înmatriculare cu cele ale vehiculului 
prezentat spre control. Se reaminteşte că nu sunt admise 
neconcordante între cşledouă categorii de date menţionate, 
iar constatarea fixării plăcutelor cu mijloace improvizate 
(şuruburi, nitpri ş.a.), precum şi a unor indicii de modificare a 
seriilor conduce la respingerea vehiculului şl revenirea la un 
nou control . după scurgerea a 30 de zile. 

Se reaminteşte că în cele ce urmează defecţiunile ce > 
trebuie să fie remediate imediat vor fi notate cu indicele „a”, 
iar cele a cârpi* înlăturare se poate face după maximum 30 de 
zile cu „b”. în conformitate cu instrucţiunile în vigoare, după 
remedierea defecţiunilor în termenul menţionat, verificarea se 
efectuează numai la acea parte a maşinii la care au fost 
constatate deranjamentele^Dacă însă termenul este depăşit, 
atunci vehiculul este supus în întregime unei noi inspecţii 
tehnice periodice. 

Operaţiunile ia care sunt supuse vehiculele din această 
clasă sunt enumerate în cele de mai jos. 


M otorul: pierderi de 

benzină, lipsa unora din 
elementele care compun 
traseul de evacuare a gazelor de 
ardere, palete de ventilator 
fisurate, suporturi ale motorului cu 
rupturi sau fisuri, instalaţie de 
alimentare cu gaze neomologatâ, 
neetanşâ, cu conducte fisurate 
sau uzate, motor de alt tip decât 
cel menţionat în certificatul de 
înmatriculare (a). Pierderi de 
motorină, fixarea defectuoasă a 
organelor care compun traseul de 
evacuare a gazelor de ardere, 
deformări ale acestora, lipsa 
etanşeităţii traseului, pierderi de 
ulei ori pierderea etanşeităţii 
circuitului de recirculare a gazelor 
din carter, proasta fixare a 
anexelor motorului, funcţionarea 
incorectă a instalaţiei de 


alimentare cu gaze (b). în privinţa 
emisiilor poluante, toate probele 
se înscriu în categoria (b) şi se 
efectuează astfel: la automobilele 
echipate cu motoare cu benzină 
probele se execută la ralanti 
(mers în gol la turaţia minimă 
nominală), concentraţia de CO 
, admisibilă fiind fie valoarea 
maximă precizată de fabricant, fie 
- în lipsa acesteia - 4,5% pentru 
fabricatele de până la 01.10.1986, 
fie 3,5% pentru cele produse 
după această dată; la maşinile 
prevăzute cu epurator catalitic, 
probele se efectuează la două 
regimuri: la ralanti şi la mersul în 
gol şi 2000 mim', limita maximă 
admisă fiind fie cea indicată de 
fabricant, fie 0,5% când lipsesc 
indicaţiile producătorului, la 
regimul de ralanti; la regimul de 


mers în gol accelerat, nivelurile 
admisibile maxime sunt 0,3% 
pentru CO şi 1±0,03 pentru 
coeficientul excesului de aer X 
(sau cel indicat de fabricant); la 
motoarele diesel se măsoară 
numai nivelul indicelui de 
opacitate, a cărui valoare nu 
trebuie să depăşească nivelul 
prescris de uzina constructoare 
sau 2,5 nv 1 la motoarele cu 
aspiraţie naturală şi 3,0 nrr 1 ca 
cele supraalimentate. 

Transmisia: pierderi de lichid 
sau ulei din organele transmisiei 
sau din comenzile acestora, lipsa 
îmbrâcâminţii pedalei de 
ambreiaj, montarea greşită a 
arborelui cardanic, arbore 
cardanic deformat sau cu urme 
de lovituri, slăbirea prinderii 
carcaselor şi comenzilor 
elementelor transmisiei, 

schimbarea dificilă a etajelor sau 
blocarea comenzii schimbării 
acestora (b). 

Frânele: conducte metalice 
sau elastice deteriorate, cu urme 
de frecare, uzate, fisurate sau 
improvizate; lipsa îmbrâcâminţii 
pedalei de frână, scurgeri de 
lichid, lipsa sau insuficienţa 
lichidului de frână în pahar, 
eficacitatea frânei de serviciu sub 
limita impusă de norme, diferenţa 
cu mai mult de 20% a eficacităţii 
frânelor Aceleiaşi punţi, 
eficacitatea sub normă a frânei 
de staţionare sau dezechilibru de 
peste 50% la roţile aceleiaşi punţi 
şi peste 20% când frâna de 
staţionare serveşte şi ca frână de 
securitate (a). Deformări ale 
pieselor ce compun instalaţia de 
frânare, fixarea improprie, uzura 
şi corodarea acestora, blocarea 
sau lipsa clapetei de obturare a 
gazelor la motoarele diesel 
prevăzute cu frână de încetinire, 
funcţionarea incorectă a 
servofrânei şi a frânei de 
încetinire, nefuncţionarea 

martorului frânei cu antiblocare - 
ABS - (b). Lipsa dublei comenzi 
la autovehiculele de şcoală şi a 
dispozitivului de blocare a 
pedalelor de frână stânga- 
dreapta la tractoare (a). 

Direcţia şi punţile: fixarea 
incorectă, deformări grave, fisuri, 
lipsa siguranţelor elementelor ce 
compun direcţia şi punţile; uzura 
avansată cu jocuri exagerate ale 
articulaţiilor coloanei de direcţie, 
levierelor, barelor pivoţilor, 

rulmenţilor casetei de direcţie; 
fixarea defectuoasă a 

mecanismului de servodirecţie, 
funcţionarea sa incorectă, 
pierderi de lichid, blocarea 

mecanismului sau blocarea 

acestuia, precum şi deformări 
sau fisuri ale elementelor sale 
(a). Burdufuri de protecţie lipsă 
sau deteriorate, deformări uşoare 
ale elementelor componente (b). 

Suspensia: fisurări ale 

arcurilor, elementelor de 

prindere, ale braţelor, barelor 
stabilizatoare, burdufuri sparte, 
lipsa bolţurilor şi a plăcuţelor de 
reazem, articulaţii rupte (a); 
diferenţă vizibilă privind înălţimea 
de aşezare laterală a 
autovehiculului în dreptul 
aceleiaşi punţi, lipsa 
amortizoarelor, amortizoare şi 
arcuri defecte, foi de arc rupte, 
bare deformate, bucşe uzate, 
suporturi slăbite, jocuri exagerate 
în articulaţii, pierderi de lichid din 
amortizoare sau de aer din 
pernele de aer, braţe oscilante 
deformate, cu bucşe rupte, joc 
anormal al axului oscilant, 
rulment gripat (b). 

Rotile: joc anormal sau 
blocarea roţii la învârtire, jantă 
fisurată sau prinsă în mod 
necorespunzâtor ori cu piuliţe 
lipsă, pneuri de dimensiuni şi 
profile diferite la roţile aceleiaşi 
punţi, tăieturi profunde pe banda 
de rulare sau pe flancuri, uzură 
neuniformă a anvelopei, 
adâncimea profilului benzii de 
rulare pe cel puţin 0,75 din 
lăţimea sa mai mică de 1,6 mm, 
iar la tractoare de minimum 2 mm 
pentru pneurile de până la 20 de 
ţoii şi 4 mm dacă dimensiunea lor 
este mai mare (a). Jantă 
deformată sau sudată, presiune 
necorespunzâtoare în pneuri (b). 

Instalaţia electrică: lipsa 
farurilor, a lămpilor de poziţie, de 
frânare, de semnalizare sau de 
gabarit, a catadioptrilor, 
nefuncţionarea integrală a 
luminilor de fază şi de întâlnire, a 
lămpilor de poziţie, de frânare, de 
semnalizare, de gabarit sau de 
iluminare a numărului de 

înmatriculare; siguranţe 

improvizate, lipsa sau proasta 
funcţionare a ştergătoarelor de 
parbrize, ca şi a claxoanelor; 
baterie cu capacitate incompletă, 
care nu poate asigura pornirea 
motorului (a). Fixarea 
defectuoasă sau montajul 
nereglementar al farurilor, lipsa 
unui far, faruri cu dispersoare de 
culoare nereglementare, sparte 
sau neomologate; aceleaşi 
observaţii privitor la lămpile de 
semnalizare, de frânare, de 
poziţie, de gabarit, farurile de 
ceaţă, lampa de mers înapoi, 
iluminarea numărului de 
înmatriculare, catadioptrii, 
casetele de iluminare la 
autovehiculele de şcoală şi 
taxiuri; funcţionarea sau reglajele 
incorecte ale luminilor de drum, 
de întâlnire, de poziţie, de 
frânare, de semnalizare, de 
gabarit şi de iluminare a 
numărului de înmatriculare; 
martori şi indicatori de bord lipsă 
sau nefuncţionali, cablaje 
deteriorate, fixarea defectuoasă 
sau funcţionarea necores¬ 
punzâtoare a spălătoarelor şi 
ştergătoarelor de parbrize; 
scurgeri de acid din baterie, 
instalaţie de climatizare defectă 
(b). 

Caroserie, cabină, cadru: 
fisuri sau ruperi ale lonjeroanelor 
sau traverselor, dispozitiv de 
remorcare prost fixat, 
neomologat, deformat sau fisurat; 
elemente de fixare a caroseriei, 
cabinei sau scaunelor rupte, 
posibilitatea deschiderii 

accidentale a uşilor şi capotelor, 
uzuri pronunţate (străpunse) ale 
elementelor de caroserie şi 
cabină, suporturi fisurate ale 
rezervorului de combustibil, lăzii 
de scule şi roţii de rezervă, placă 
de înmatriculare montată 
necorespunzâtor sau deteriorată, 
lipsa unor componente ale 
cabinei sau ale caroseriei, uzura 
anormală a ansamblului şa (a). 
Coroziuni avansate, deformarea 
sau sudura necorespunzătoare a 
elementelor cadrului, elemente 
de prindere slăbite, fixarea 
incorectă a caroseriei, cabinei şi 
scaunelor, deschiderea sau 
închiderea incorectă a uşilor şi 
capotelor, dispozitiv de reglare şi 
fixare a poziţiei scaunelor 
necorespunzâtor, parbrize opace 
sau fisurate în zona de vizibilitate 


din dreptul acţionării 
ştergătoarelor de parbriz, 
geamuri laterale lipsă, sparte, 
neomologate sau cu dispozitive 
de acţionare defecte, oglinzi 
retrovizoare lipsă, sparte ori 
fixate incorect; lipsa roţii de 
rezervă (dacă a fost prevăzută de 
fabricant), fixarea ei defectuoasă, 
la fel ca şi a rezervorului de 
combustibil şi a lăzii de scule; 
elemente agabaritice, părţi de 
caroserie (cabină) nevopsite pe 
suprafeţe mari sau cu coroziuni 
avansate şi deformări importante; 
fixarea necorespunzătoare a 
ansamblului şa, sistemul său de 
asigurare necorespunzător, lipsa 
barelor de antiîmpânare - dacă 
au fost prevăzute de fabricant; 
lipsa centurilor de siguranţă sau 
centuri neomologate, lipsa 
triunghiurilor de presemnalizare, 
a trusei medicale, a stingătorului 
de incendiu la microbuze şi 
autobuze, a ideogramelor pentru 
ieşirea de siguranţă, ciocan 
pentru spargerea geamului, loc 
pentru stingătorul de incendiu, loc 
pentru trusa medicală, 
dispozitivul de deschidere a uşii 
de urgenţă pentru autobuze; lipsa 
sau proasta funcţionare a 
vitezometrului, tahografului şi a 
dispozitivul de limitare a vitezei, 
precum şi deteriorarea sigiliului 
sau a etichetelor de la tahograf 
sau a dispozitivului de limitare a 
vitezei. 

Remorci: dispozitiv de cuplare 
şi de asigurare cu jocuri 
anormale, fixate defectuos, 
neomologate, fisurate, deformate 
sau lipsă; proţap fisurat, fixat 
necorespunzâtor, punte fixată 
incorect, roţi blocate sau cu jocuri 
prea mari (a); în privinţa 
suspensiei, roţilor, frânelor şi 
instalaţiei electrice se vor 
respecta prescripţiile precizate 
mai sus privitoare la 
autovehicule, mai puţin 
prevederile referitoare la faruri, 
instalaţia de climatizare _şi 
ştergătoarele de parbriz. în 
privinţa caroseriei, nu se admite 
lipsa unora din elementele 
componente, montarea greşită 
sau deteriorarea plăcii de 
semnalizare (a); prezenţa unor 
detalii agabaritice, deteriorarea 
ori deformarea caroseriei sau 
existenţa unor mari porţiuni 
nevopsite, precum şi fixarea ei 
nesigură (b). 

ELECTRONICA ABC 


Tester pentru 
TRANZISTOARE RF 


R5 



F uncţionarea sau este prezentat mai sus şi se vede 

nefuncţionarea unor că este vorba de un oscilator 
tranzistoare destinate echipat tocmai cu tranzistorul de 
gamei de radiofrecvenţâ se poate testat. 

constata numai în montaje S-a căutat o polarizare a 
adecvate. Un astfel de montaj bazei în aşa fel ca orice tip de 


tranzistor de mică putere, pnp 
sau npn, să intre în oscilaţie 
dacă este valid. Cu valorile 
bobinei, sistemul oscilează pe 
aproximativ 100 MHz. 

Bobina se construieşte din 
sârmă de CuEm cu diametrul de 
0,6 mm. Se bobinează cinci 
şpire pe un diametru de 8 mm. 
Intre spire se lasă un spaţiu de 
0,5 mm. Pe bobină se ia o priză 
la spira 2 fată de masă. 

Cele două tipuri de 
tranzistoare se testează prin 
simpla inversare a polarităţii 
sursei de alimentare, care este o 
baterie de 4,5 V. 

La priza bobinei, prin 
intermediul condensatorului C4, 
cu valoarea de 1 nF, este cuplată 
o diodă detectoare. Componenta 
de curent continuu este pusă în 
evidenţă de un instrument, M. 

Dioda poate fi cu germaniu 
sau cu siliciu, deci din seria EFD 
sau 1N914, 1N4148. Evident, 
informaţia dată de instrument 
arată că tranzistorul este în bună 
stare de funcţionare. 

Instrumentul indicator trebuie 
să aibă o sensibilitate de cel 
puţin 1 mA. Dacă instrumentul 
are o sensibilitate de 50 pA, se 
va mări valoarea lui R4 la 5 k£2. 


BEAT • OSCILATOR (BO) 
455 kHz 

Ing. Petre PREDOIU 
Y07 • 045 GJ 


P entru recepţia emisiunilor 
BLU şi CW din benzile de 
radioamatori este necesar 
oscilatorul de bătăi (BO). 

Dacă pentru oscilatoarele din 
radioreceptor se impun condiţii 
severe de stabilitate, dacă 
selectivitatea trebuie să fie 
de 60-70 dB pentru o 
bandă de 2,5-3 kHz, nu mai 
puţin pretenţioasă este 
cerinţa de stabilitate de 
frecvenţă pentru BO. In caz 
contrar pot fi compromise 
celelalte calităţi ale 

radioreceptorului. 

Schema CLAPP 

propusă pentru BO asigură 
o stabilitate de frecvenţă 
suficientă pentru recepţia 
emisiunilor BLU şi CW. 
Montajul a fost 

experimentat şi dă deplină 
satisfacţie. 

Oscilatorul s-a realizat 
cu tranzistorul BC251B, 
urmat de un etaj separator 
realizat cu tranzistorul 


BC171B. In colectorul acestuia 
din urmă s-a montat un circuit 
acordat pe frecvenţa de 455 kHz, 
pentru asigurarea unui semnal 


cât mai 
semnalului 


sinusoidal. Nivelul 
este reglabil cu 


ajutorul potenţiometrului R5 şi 
poate ajunge la 2-3 V. Montajul 
s-a realizat pe o plăcuţă de 
circuit imprimat cu dimensiunile 
de 75 x 25 mm, fără pretenţii 
deosebite. 

Se recomandă introducerea 
montajului într-o cutie din tablă 
de aluminiu * 1 mm, conectată la 
masă. Bobinele s-au realizat din 
transformatoare de frecvenţă 
intermediară de la radiorecep¬ 
torul ALBATROS. LI are 75 de 
spire CuEm ct> 0,1 mm, iar L2 are 
53 de spire din aceeaşi sârmă. 

Raft pentru cămară 


I 


n fi 
ten 


gura alăturată vedeţi un model de raft - simplu, rezis- 
it şi ieftin - destinat să fie folosit pentru depozitarea de 


limente ambalate şi alte obiecte în cămară, debara, pod. 
pivniţă, magazie. Constructorul va alege singur dimensiu¬ 
nile, potrivit cu locul în care va amplasa raftul, având grijă 
doar ca lăţimea lui să nu depăşească un metru (pentru ca 
scândurile să nu se curbeze sub greutate). Raftul este 
compus din patru tipuri de piese, astfel: 

Patru bare verticale din lemn (B), cu profilul pătrat, 
având latura de 50 mm; şase sau şapte stinghii orizontale 
(C) din acelaşi material, pe ambele laturi verticale; cinci, 
şase rafturi (H) din scândură groasă de 35-40 mm (nu pal 
sau placaj, căci se curbează uşor); două traverse (U) din 
tablă de fier zincat groasă de 0,7-1 mm. 

După ce au fost pregătite toate piesele principale - la 
profilele şi în numărul necesar asamblarea se va face ca 
in figură: 

1) Se introduc stinghiile (C) în barele (B) cu ajutorul 
unor holzşuruburi lungi de 100 mm; 

2) Cele două laturi verticale vor fi consolidate cu plat- 
banaele (U) prin înşurubare cu câte două, trei şuruburi au- 
tofiletante la fiecare capăt; 

3) Această structură se ridică vertical şi i se aşazâ raf¬ 
turile (H) pe stinghiile (C). Atenţie! Primul şi ultimul raft vor 
fi înşurubate (fixate definitiv) în barele sprijin, pe când 
celelalte pot rămâne mobile, doar sprijinite pe (C), astfel 
încât, la nevoie, să poată fi scoase, pentru a oferi loc unor 
obiecte mai înalte (borcane, canistre etc.); 

4) Toate părţile din lemn vor fi grunduite cu ulei de in, 
apoi vopsite cu două straturi de vopsea de ulei sau 
alchidică. 


<[ 

fii 

(c\ 


Reţete de vopsele 
pentru lemn (I) 


Vopsele de apă 

Se folosesc numai pentru 
obiectele din lemn ce stau în 
interior. 

Culoarea neagră. Intr-un 
litru de apă se dizolvă 10 g 
carbonat de sodiu (sodă de 
rufe). Separat, în 50 ml apă 
fierbinte se dizolvă 50 g 
negrosin. Se amestecă foarte 
bine cele două soluţii, până la 
completa omogenizare. 
Vopseaua se foloseşte mai 
ales la lemn de esenţă tare: 
fag şi stejar. Se aplică fie cu 
pensula, fie cu pompa, care dă 
un strat mai uniform. La lemn 
de esenţă moale (brad, tei 
etc.), după uscare, se dă un al 
doilea strat. 

Altă reţetă. Intr-un litru de 
apă se fierbe, acoperit, 1 kg 
coajă de stejar timp de doua 
ore. Soluţia se strecoară prin 
sită şi prin tifon, apoi se 
dizolvă în ea 5 g sulfat de fier 
(calaican). 

Culoarea cafenie. Se 
prepară din apă 1 litru, alaun 
de aluminiu (piatră acră) 10 g, 
acid acetic (esenţă de oţet) 3 
ml, colorant acid de crom 3 g. 


Toate substanţele se dizolvă, 
amestecându-se, în apă caldă. 

Culoarea brună. Se dizolvă 
40 g carbonat de sodiu într-un 
litru de apă fierbinte (80-90°). 
Se adaugă 40 g permanganat 
de potasiu şi se amestecă 
până la completa dizolvare. 
Culoarea devine mai închisă 
dacă se aplică mai multe stra¬ 
turi cu pompa sau pensula. 

Culoarea bruna deschisă. 
Se prepară după reţeta de mai 
sus, din apă un litru, carbonat 
de sodiu "10 g şi colorant brun 
de anilină 1 g. 

„ Culoarea lemnului de nuc. 
In 40 ml apă fierbinte se 
amestecă 4 g baiţ de nuc până 
la completa dizolvare. Separat 
se prepară alte două soluţii: 1) 
1 g bicromat de potasiu dizol¬ 
vat în 60 ml apa fierbinte; 2) 
0,5 g hidroxid de amoniu dizol¬ 
vat in 25 ml apă. Se amestecă 
bine toate cele trei soluţii până 
la omogenizare, după care se 
strecoară prin tifon dublu. 

Culoarea galbenă. Intr-un 
litru de apă caldă se dizolvă 
10 g carbonat de potasiu, apoi 
70 g bicromat de potasiu. 


Altă reţetă. In 100 ml alcool 
de 72% se dizolvă 50 g şofran. 
Dacă se doreşte o nuanţă mai 
deschisă, soluţia alcoolică 
poate fi diluată cu apă rece. 

Culoarea gri. Intr-un litru de 
apă caldă se dizolvă 10 g car¬ 
bonat de sodiu, apoi 100 g sul¬ 
fat de fier. 

Culoarea verde. Intr-un litru 
de apă caldă se dizolvă 20 g 
sulfat de fier. Separat. în 100 
ml acid acetic, se dizolvă 50 g 
carbonat de cupru hidratat. Se 
amestecă cele două soluţii şi 
se fierb timp de 15 minute. „ 

Culoarea roşie intensă. In¬ 
tr-un litru de apă caldă se 
dizolvă 50 g sulfat de cupru 
(piatră vânătă). Separat, într- 
un litru de apă caldă, se dizolvă 
100 g ferocianurâ de potasiu. 
(Evident, cantităţile pot fi luate, 
proporţional, pe jumătate sau 
pe sfert.) La început se aplică 
pe lemn un strat din prima 
soluţie, iar după 10 minute se 
vopseşte cu soluţia a doua. 

Altă reţetă. Intr-un litru de 
apă caldă se amestecă 70 g 
pulbere de roibâ. Separat, în 
75 ml apă fierbinte, se dizolvă 
50 g alaun de potasiu. Cele 
doua soluţii se amestecă bine 
numai cu puţin timp înainte de 
întrebuinţare. 

(Continuare în numărul viitor) 

D esenele prezintă două modele simple şi 
economice de masă joasă, de mici 
dimensiuni, pe care le puteţi lucra din 
material lemnos sub forma unor piese-modul ce 
se asamblează numai când dorim să folosim 
masa. De aici rezultă multiple avantaje: utilizarea 
unor scânduri de mici dimensiuni, uşurinţă în 
transport (chiar şi în excursii), spaţiu redus de 
depozitare etc. Modelul din stânga are faţa mesei 
de formă octogonalâ, cu latun egale; cel din 
dreapta are laturile inegale. Materialul lemnos 
necesar poate fi pal cu grosimea de 18 mm 
(eventual melaminat) sau scândură (indiferent 
esenţa) groasa de 20 mm. 

Prelucraţi şi asamblaţi materialul aşa cum 
vedeţi în desene. începeţi prin a tăia piesele- 
modul (A), (B) şi (C). Finisaţi-le muchiile cu hârtie 
sticlatâ. După care vopsiţi-le potrivit dorinţei sau 
acoperiţi-le cu un strat dublu de nitrolac incolor, 
păstrând astfel vizibilă culoarea lemnului. Montaţi 
piesele astfel pregătite potrivit indicaţiilor din 
desene. Eventual, puteţi aşeza pe faţa mesei o 
bucată de geam gros de 6-8 mm, ale cărei muchii 
le rodaţi cu piatră ponce sau piatră de polizor. Sub 
geam puteţi plasa o foaie de hârtie cu desenul 
tablei unui joc de şah, moară (ţintar) etc. 



Corpuri de iluminat 
rustice 

şi... romantice 

în cele patru figuri se arată cum 
puteţi folosi - interesant şi modern - 
vechi lămpi uitate prin poduri. 

1) In loc de lumânări, puteţi 
împodobi o masă mai deosebită cu 
lâmpiţe din sticlă în care arde spirt 
tehnic, sanitar, alcool metilic 
(toxic!) sau etilic industrial. 
Observaţi că ele au o rondelâ 
metalică prin centrul căreia trece 
un fitil cilindric (şnur) din bumbac 
(sau fitil de lampă cu gaz). Dau o 


discretă lumină albăstruie. Dacă în 
spirt dizolvaţi puţină sare de 
bucătărie, flacăra va fi galben- 
albăstruie. Dacă dizolvaţi în el puţin 
acid boric sau borax, flacăra se va 
colora în verde. 

2) O veche lampă de masă (din 
sticlă mată), alimentată cândva cu 
petrol lampant (gaz), poate fi 
modernizata prin înlocuirea locului 
pentru fitil cu un fasung electric. In 
acesta înşurubaţi un bec-lumânare 
sau - mai bine - un bec modern 
fluorescent, complet, de 18-24 W, 
care luminează plăcut şi foarte 
economic. 

3) Exact lucrarea din figura 2j 
numai că aici este utilizată o lampa 
metalică din bronz, cositor sau 
cupru. 


4) Ultima imagine înfăţişează 
instalarea becului electric cu 
incandescenţă sau fluorescent 
într-o veche „lustră” de tavan, 
deosebit de frumoasă. Fixarea ei la 
plafon se face cu ajutorul a trei 
bucăţi de lanţ. 

In toate cazurile, efectul estetic 
este mult superior celui obţinut prin 
instalarea unor lămpi electrice 
moderne. 

Fireşte, lămpile 2-4 pot fi 
alimentate direct cu petrol, ars 
printr-un fitil clasic, aşa cum au fost 
concepute iniţial, dar; a) petrolul 
lampant se găseşte foarte greu în 
comerţ; b) lămpile scot fum şi 
afumă sticla, care trebuie ştearsă 
zilnic. 

